Jasmine Braun

D'Jasmine Braun, gebuer den 30. Dezember 1988 zu Esch-Uelzecht, ass eng lëtzebuergesch Schrëftstellerin vu Jugendliteratur.

 Hiert Liewen 
Si huet um Institut supérieur d'études et de recherches pédagogiques vun der Universitéit Lëtzebuerg studéiert, nodeem si hir Première (A-Sektioun) am Lycée Robert-Schuman um Lampertsbierg an der Stad gemaach huet.

 Hir Schrëftstellercarrière 
Hir Wierker schreift si an däitscher Sprooch.

Hiert éischt Buch housch Wolfsspur (Verlag Op der Lay, 2006), e Roman, deen a Sibirien spillt an dat si am Alter vu 17 Joer publizéiert huet. Et handelt sech dobäi ëm Jugendliteratur fir Kanner a Jugendlecher vun 12 Joer un. Ënner dem Titel Wolfsliebe - Tochter der Wildnis koum et 2011 an Däitschland an an Éisträich op de Maart. Et handelt sech dobäi ëm eng iwwerschaffte Versioun vu Wolfsspur.

2008 koum Zerissen (Op der Lay) eraus, an deem et ëm e Kand geet, dat viru sengem suesüchtege Papp fortlafe muss.

 Hiert Wierk 
 Braun, J. (2006). Wolfsspur : Abenteuerroman. Esch/Sauer: Op der Lay. ISBN 2-87967-134-5
 Braun, J. (2008). Zerrissen : Roman. Esch/Sauer: Op der Lay. 288 Säiten, 2008. ISBN 978-2-87967-157-4.
Braun, J. (2011). Wolfsliebe Tochter der Wildnis (1. Aufl.. ed.) Bastei Lübbe (Baumhaus),. 208 Säiten, 2011. ISBN 978-3-8339-0049-5.
Braun, J., & Schmit, Susy. (2014). De Ricky ass verléift... : Fir Kanner vun 3 Joer un. Luxembourg: éd. R. Schleich. ISBN 978-2-9599844-6-4
Hausemer, G., Braun, J.... Galbats, Patrick photographe. (2009). Gréng getëppelt, blo gesträift : Texter iwwer Natur an Ëmwelt. Luxembourg: G. Binsfeld. ISBN 978-2-87954-217-1

Kuckt och
Lëscht vu lëtzebuergesche Schrëftsteller

Kategorie:Gebuer 1988
Kategorie:Lëtzebuergesch Auteuren